open-index/open-wikipedia-markdown huggingface dataset:
ריחופית אגמים

**רִחוּפִית אֲגַמִּים** (שם מדעי: *Orthetrum trinacria*) היא מין של שפירית ממשפחת הטיסניתיים. היא נפוצה באפריקה, חלקים מאירופה והמזרח התיכון, ונחשבת לאחת הריחופיות הגדולות ביותר. בישראל זהו מין נפוץ למדי.

## תיאור
עם אורך גוף של כ-51–67 מ"מ ומוטת כנפיים של למעלה מ-72–86 מ"מ, ריחופית האגמים היא אחד המינים הגדולים ביותר במשפחת הטיסניתיים.

הזכרים קלים יחסית לזיהוי בשל השילוב של גודלם, צורתם הצרה וצבעם הכהה. העיניים בצבע טורקיז עמום, הופכות חומות בחציין התחתון. החזה בצבע כחול-שחור כהה אחיד (כהה יותר מרוב הריחופיות האחרות באזורנו). הבטן הארוכה והמחודדת בצבע צהוב עם פסים חומים בצדדים שמתכהים עד שכמעט ונעלמים עם הגיל. אין סימונים על S8-S10. התוספתנים ארוכים.

גם נקבות ניתנות לזיהוי בקלות ויש להן את הצורה המובחנת של הזכרים, אבל בסך הכל הן צהובות בהירות, עם קווי אורך שחורים בולטים.

הרגליים צהובות עם סימנים שחורים. הכנפיים שקופות, כאשר חלק מהעורקים הקטנים והעורק הקוסטלי (, העורק בשפת ההתקפה של הכנף) צהבהבים. הפטרוסטיגמה גדולה יחסית וצהובה. הממברנולה חומה ובסיסה לבנבן. העיניים המורכבות כמעט נוגעות זו בזו, אך מרוחקות מעט יותר זו מזו אצל זכרים מאשר אצל נקבות.

## אקולוגיה
### תפוצה
ריחופית האגמים נפוצה ברוב חלקי אפריקה, למעט באזורי יערות הגשם הטרופיים. תחום התפוצה שלה מתרחב גם לחלקים בדרום אירופה, כולל דרום ספרד, סיציליה, סרדיניה, מלטה וקורסיקה. היא מצויה גם באזור המזרח התיכון, במיוחד בקפריסין.

### בית גידול
בתי הגידול המועדפים עליה כוללים נהרות, ביצות, אגמי מים מתוקים ומלוחים, וגופי מים זמניים. זהו מין גמיש שיכול להתקיים באזורים פתוחים ומוארים בקרבת מים. היא סתגלנית למליחות גבוהה (עד 150% מזו של מי הים). תקופת הזחל קצרה כך שמין זה מסוגל להתרבות בהצלחה במקווי מים זמניים.

### התנהגות
היא ידועה בתעופה החזקה שלה ובהתנהגותה הטריטוריאלית. זכרים נצפים לעיתים קרובות מסיירים לאורך מקווי מים ומגנים על טריטוריה מפני יריבים. היא טורפת, וניזונה מחרקים קטנים יותר, כולל שפיריות אחרות. היא נחה לעיתים קרובות, אך תעופף בכל פעם שתרגיש תחת איום. שפיריות אלו נחות על הקרקע או בצמחייה, ושומרות על כנפיהן מופנות קדימה מעל החזה. באופן כללי, זהו מין יציב, אך הן יכולות לשוטט ולנדוד מבריכות הרבייה שלהן. הרבייה מתבצעת על ידי הטלת ביצים במים, שם יתפתחו הנימפות עד להגחתן כבוגרים.

## סטטוס
לפי הרשימה האדומה של IUCN, מין זה מסווג במצב שימור "ללא חשש", בשל תפוצתו הרחבה והאוכלוסייה הגדולה המשוערת. כיום, אין איומים משמעותיים הידועים שעשויים להוביל לירידה באוכלוסייה.

## גלריה

קובץ:Orthetrum trinacria (Libellulidae) (Long Skimmer) - (male imago), Mazara del Vallo (comuni), Italy - 2.jpg|זכר, איטליה
קובץ:Orthetrum trinacria edit.jpg|נקבה במבט על
קובץ:Long Skimmer - Orthetrum trinacria, Gorongosa National Park, Mozambique (29372782108).jpg|נקבה, מוזמביק. ניתן להבחין בדגם הבטן האופייני, עם הסימונים דמויי הסדן
קובץ:Orthetrum trinacria (Libellulidae) (Long Skimmer) - (male imago), Mazara del Vallo (comuni), Italy.jpg|תקריב של זכר, איטליה
קובץ:Orthetrum trinacria eats Ischnura elegans.jpg|זכר טורף חיצית הדורה
קובץ:Orthetrum trinacria Sympetrum fonscolombii geloi.jpg|ריחופית אגמים טורפת עפיפונית משוטטת


## קישורים חיצוניים

## הערות שוליים

קטגוריה:טקסונים שתוארו בידי אדמון דה סליס לונשאן
קטגוריה:בעלי חיים שתוארו ב-1841
קטגוריה:שפיריות
גלן פיקארה

**גלן פיקארה** (באנגלית:**Glenn Ficarra**; נולד ב-27 במאי 1969) הוא תסריטאי, במאי ומפיק קולנוע אמריקאי.

## ראשית חייו
פיקארה הוא בנם של מריאן ורוברט פ. פיקארה, נכדם של תרזה (לבית פיליפונה) ופרנק פיקארה, ואחיו של כריס פיקארה. פיקארה למד בבית הספר התיכון סיינט ג'ון ויאני שבעיר הולמדל טאוונשיפ, ניו ג'רזי.

## קריירה
לאחר סיום הלימודים החלו רקואה ופיקארה לעבוד בתחום האנימציה עבור ערוץ הטלוויזיה ניקלודיאון.

כתסריטאים, כתבו את סרטי הקומדיה כלבים נגד חתולים (בבימוי לורנס גוטרמן) וסנטה בשקל (בבימוי טרי צווייגוף).

בשנת 2009 ערכו את הופעת הבכורה שלהם כבמאים עם הסרט אני אוהב אותך פיליפ מוריס אותו גם כתבו, המבוסס על סיפור חייו של נוכל בשם סטיבן ג'יי ראסל. על כתיבתם לסרט זה, פיקארה ורקואה היו מועמדים לפרס איגוד התסריטאים של אמריקה לתסריט המעובד הטוב ביותר.

הסרט הבא שביימו יחד היה הקומדיה טיפש, מטורף, מאוהב בכיכובם של סטיב קארל, ריאן גוסלינג, אמה סטון וג'וליאן מור, שיצא לאקרנים ביולי 2011.

פיקארה הקים יחד עם רקואה וצ'ארלי גוגולאק את חברת ההפקות Zaftig Films.

השניים ביימו גם את הסרט פוקוס בכיכובם של ויל סמית' ומרגו רובי, וכן את הסרט וויסקי טנגו פוקסטרוט בכיכובן של טינה פיי ורובי.

## פילמוגרפיה
#### קולנוע

#### סרטים נוספים
* חסידודס (2016)
* ליגת DC סופר-פטס (2022)

----

### טלוויזיה

## קישורים חיצוניים

## הערות שוליים

קטגוריה:מפיקי טלוויזיה אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1971
ויוויאן וילסון

**ויוויאן ג'נה וילסון** (באנגלית: **Vivian Jenna Wilson**; נולדה ב־15 באפריל 2004) היא אושיית רשת אמריקאית, בתם הטרנסג'נדרית הבכורה של אילון מאסק ושל הסופרת ג'סטין וילסון מאסק.

## ביוגרפיה
ויוויאן נולדה כזכר תאום באמצעות הפריה חוץ־גופית (IVF), למשפחת מאסק. שמה בלידה היה חבייר אלכסנדר מאסק (Xavier Alexander Musk).

וילסון טענה כי אביה השתמש בטכנולוגיית הפריה חוץ-גופית לשם רבייה, והתעקש על בחירת מין הילד בהליך IVF במטרה להבטיח שכל ילדיו יהיו זכרים.

הוריה התגרשו בשנת 2008 והגיעו להסדר של משמורת משותפת על ילדיהם, שכללו את התאומים ושלישיית אחים צעירים – קאי, סקסון ודמיאן. ויוויאן למדה בבית הספר התיכון Crossroads שבסנטה מוניקה, קליפורניה.

### זהות מגדרית וניתוק מהאב
לדבריה כבר בילדות המוקדמת ידעה שהיא נמצאת בגוף הלא נכון ושלמעשה היא בת. היא מתארת את מאסק כהורה שנעדר רוב הזמן כשהתבגרה, וכשהיה בסביבה, הפגין כלפיה "אכזריות" והטריד אותה על כך שהפגינה (בעוד היא גְּדֵלָה כבן) "נשיות ומוזרות". לפי וילסון, מאסק היה "קר", "מהיר לכעוס", "לא אכפתי" ו"נרקיסיסט". הוריה ג'סטין וילסון ואילון מאסק התגרשו ב-2008, והסכימו לחלוק את המשמורת על ויוויאן ואחיה.

בשנת 2020, בגיל 16, יצאה ויוויאן מהארון כאישה טרנסג'נדרית, תחילה בסטורי באינסטגרם. לדבריה, האם לא הופתעה כלל ותמכה בה באופן מלא, לעומת זאת הקשר עם אביה הלך והתדרדר. בהיותה קטינה, נדרשה חתימתו והוא אישר את הטיפולים בחוסמי טסטוסטרון  וטיפול הורמונלי. ויוויאן טענה כי מאסק זעם עליה, הפגין כלפיה עוינות קשה, נהג כלפיה בקור, בזלזול ובביקורת על זהותה המגדרית, ואף כינה את נטיותיה "שיקוץ שמאלני".

בגיל 18 הגישה בקשה לבית המשפט בלוס אנג'לס לשנות את שמה ואת מינה במסמכים הרשמיים, תוך ויתור על שם המשפחה מאסק ובחירה בשם המשפחה של האם – וילסון. בבקשה ציינה כי אין ברצונה להיות מקושרת לאביה "באף דרך, צורה או אופן". 

מאסק טען בראיונות, כי בתו הושפעה מ"אידאולוגיה ניאו־מרקסיסטית" והאשים את מערכת החינוך שבה התחנכה. בריאיון ב־2024 אצל ג'ורדן פיטרסון, טען כי "נפל בפח" כשאישר לה את הטיפול הרפואי להתאמה מגדרית, וכינה את בתו "קורבן של נגיף הווק" ("woke mind virus"). מאסק ציין כי חוויית המעבר המגדרי של בתו היא שדחפה אותו להילחם בתרבות הווק.

### פעילות ציבורית
ויוויאן פעילה מאוד ברשת טיקטוק תחת השם vivllainous, עם מעל 1.4 מיליון עוקבים. ב־2025 הופיעה על שער מגזין Teen Vogue, שם דיברה בגלוי על חוויותיה כטרנסג'נדרית, על ניתוק הקשר מאביה, ועל דעותיה הפוליטיות. היא תיארה את עצמה כ"שמאלנית, אך לא מרקסיסטית", וביקרה בחריפות את ממשל טראמפ, את הטראמפיזם, את התנהלות אביה, ובאופן כללי את מצב הפוליטיקה האמריקאית.

### חיים אישיים
וילסון עזבה את ארצות הברית ומתגוררת ביפן. היא ואמה ביחסים טובים, בעוד עם אביה ניתקה כל קשר. יש לה כישרון לשפות ומלבד האנגלית שהיא שפת האם שלה, היא למדה ושולטת גם בצרפתית, ספרדית ויפנית. כיום היא סטודנטית בטוקיו.

## קישורים חיצוניים
*

## הערות שוליים

קטגוריה:בלוגריות אמריקאיות
קטגוריה:טיקטוקריות אמריקאיות
קטגוריה:אמריקאיות שנולדו ב-2004
קטגוריה:טרנסג'נדריות אמריקאיות
ראוסון מרשל טורבר

**רוסון מרשל טורבר** (באנגלית: **Rawson Marshall Thurber**; נולד ב-9 בפברואר 1975) הוא במאי, תסריטאי ושחקן אמריקאי.

## ראשית חייו
טורבר נולד בסן פרנסיסקו, קליפורניה. הוא בנו של עורך הדין מרשל טורבר.

הוא בוגר משנת 1997 של יוניון קולג' בסקנקטדי שם היה חבר באחוות דלתא אפסילון ושיחק כתופס רחב בקבוצת הפוטבול במשך שנתיים. כמו כן, הוא בוגר תוכנית ההפקה על שם פיטר סטארק באוניברסיטת דרום קליפורניה.

## קריירה
טורבר עבד כעוזרו של התסריטאי ג'ון אוגוסט, החל מסדרת הטלוויזיה D.C.. בשנת 2002, הוא כתב וביים את סדרת הפרסומות המקורית טרי טייט: קו ההגנה במשרד עבור ריבוק.

בשנת 2004, הוא כתב וביים את הסרט הקומי דודג'בול, שזכה להצלחה ביקורתית ומסחרית.

הוא כתב וביים את העיבוד הקולנועי לספרו של מייקל שייבון, תעלומות פיטסבורג, שיצא לאקרנים בשנת 2008.

הוא ביים את הסרט אנחנו המילרים משנת 2013, בכיכובם של ג'ייסון סודייקיס וג'ניפר אניסטון. ביוני 2014, נפוצו שמועות כי יחליף את אדגר רייט בבימוי הסרט אנטמן של מארוול, אך בסופו של דבר דחה את ההצעה.

הוא כתב וביים את הקומדיה-פעולה סוכן וחצי משנת 2016, בכיכובם של דוויין ג'ונסון וקווין הארט.

טורבר כתב וביים את סרט הפעולה גורד שחקים משנת 2018, בהפקת אולפני לג'נדרי ובשיתוף פעולה נוסף עם דוויין ג'ונסון, שהופץ על ידי יוניברסל פיקצ'רס. לאחר מכן, הוא כתב וביים את קומדיית הפעולה הודעה אדומה משנת 2021, בהפקת לג'נדרי, בתקציב של 150 מיליון דולר, בכיכובם של ראיין ריינולדס, גל גדות וג'ונסון. זהו שיתוף הפעולה השלישי שלו עם האחרון. הסרט הופץ על ידי נטפליקס.

בשנת 2021, יוביסופט הכריזה כי טורבר יביים את העיבוד הקולנועי לסדרת המשחקים Tom Clancy's The Division, בכיכובם של ג'ייק ג'ילנהול וג'סיקה צ'סטיין. הסרט יופץ על ידי נטפליקס.

בשנת 2022 אנטרטיינמנט ואן הכריזה כי טורבר יכתוב ויפיק את הפיילוט לסדרת הטלוויזיה מבוכים ודרקונים. הוא גם חתם על בימוי סרט קולנועי בשם וולטרון המבוסס על הזיכיון.

בשנים 2023–2024, הוא תכנן להפיק סרט המשך לדודג'בול. הוא שכר את קליי טארוור לכתוב את התסריט לסרט. עשור לאחר אותו שלב פיתוח, ג'ורדן ואנדינה יכתוב כעת את התסריט לסרט.

## פילמוגרפיה

#### סרטים

### קרדיטים כשחקן

### טלוויזיה

## קישורים חיצוניים

## הערות שוליים

קטגוריה:במאים אמריקאים
קטגוריה:שחקנים אמריקאים
קטגוריה:תסריטאים אמריקאים
קטגוריה:אמריקאים שנולדו ב-1975
מארק אנדרוס

**מארק אליוט אנדרוז** (באנגלית: **Mark Elliott Andrews**; נולד ב-12 בספטמבר 1968) הוא קולנוען, אנימטור ואמן תכנון סיפור (storyboard artist) אמריקאי. הוא ידוע בעיקר כבמאי (יחד עם ברנדה צ'פמן) של סרט האנימציה של פיקסאר משנת 2012, אמיצה. אנדרוז שימש כמפקח על התסריט בסרטים משפחת סופר-על ו-רטטוי, ביים את הסרט הקצר תזמורת של איש אחד ושותף בכתיבת הסרטים הקצרים המתקפה של ג'ק ג'ק ו-תזמורת של איש אחד.

## קריירה
אנדרוז למד אנימציה בתוכנית לאנימציית דמויות במכון קליפורניה לאמנויות (CalArts). לאחר מכן, היה אחד מחמישה סטודנטים שזכו להתמחות בחברת וולט דיסני, אך פוטר לאחר שלושה חודשים. הוא נחשב ל"יד ימינו" של הבמאי בראד בירד. חלק מסרטי הסטודנטים שלו הוצגו בתערוכה TOMORROWLAND: CalArts in Moving Pictures במוזיאון לאמנות מודרנית (MoMA). בניגוד לרוב בוגרי CalArts, אנדרוז לא היה מעריץ גדול של סרטי דיסני, והצהיר כי העדיף אנימה, כגון קימבה האריה הלבן, ספיד רייסר ו-רובוטק.

אנדרוז הוא אביה של מייב אנדרוז, שדיבבה את דמותו של ג'ק-ג'ק פאר בסרט משפחת סופר-על. אנדרוז החליף את ברנדה צ'פמן כבמאי של אמיצה (2012). שניהם זכו לקרדיט כבמאים, ויחד זכו בפרס אוסקר לסרט האנימציה הטוב ביותר בטקס פרסי אוסקר ה-85 בשנת 2013.

ב-13 בינואר 2013, הוכרז כי אנדרוז כותב ומביים סרט עלילתי מקורי נוסף עבור פיקסאר. לאחר שביים סרט אנימציה, אנדרוז מצא כי שלב תכנון הסיפור (storyboarding) של אמיצה היה תהליך מתסכל וגוזל זמן רב, שכן נעשה שימוש בהקשר דו-ממדי כדי להעביר סרט תלת-ממדי, דבר שהותיר מעט מקום לשינויים בהמשך. זאת, בניגוד לחווייתו על הסט של ג'ון קרטר זמן קצר קודם לכן, שם הסרט נוצר תמיד בהקשר של מדיום הלייב-אקשן, ואפשר היה לבצע שינויים בזמן אמת. אנדרוז הציג לנשיאי פיקסאר, אדווין קאטמל וג'ים מוריס, את רעיונו ליצור את סרטו הבא בפיקסאר תוך שימוש בלכידת תנועה (motion capture) במקום תכנון סיפור מסורתי, כדי לעבוד בהקשר תלת-ממדי כבר בשלב מוקדם של תהליך יצירת סרט תלת-ממדי. הצעתו זו אושרה. עם זאת, אנדרוז עזב את פיקסאר ב-2018, לאחר שהבין כי האולפן כבר לא מעוניין להפיק את הסרט, אותו תיאר כ"אפוס פנטזיה הרפתקני גדול".

לאחר עזיבתו את פיקסאר, הפך אנדרוז לתומך נלהב בשימוש בכלים כגון Unreal Engine ליצירת אנימציה תלת-ממדית בהקשר ישיר, תוך מגבלות כלכליות ויצירתיות מופחתות משמעותית וייצור תוכן רב יותר. אנדרוז שימש כבמאי ומפיק בפועל של סדרת האנימציה המקורית של נטפליקס, אחים רובוטים ענקיים, שהופצה ב-4 באוגוסט 2022. הסדרה הופקה באמצעות Unreal Engine, שפותח על ידי אפיק גיימס, בשיתוף עם Reel FX Animation.

## פילמוגרפיה
#### סרטים

#### סרטים קצרים

### טלוויזיה

## קישורים חיצוניים

## הערות שוליים

קטגוריה:זוכי פרס אמי לבידור בפריים טיים
קטגוריה:אנשי פיקסאר
קטגוריה:בוגרי המכון לאמנויות של קליפורניה
קטגוריה:זוכי פרס אנני
קטגוריה:אמריקאים שנולדו ב-1968
חיים פרשטמן

**חיים פרשטמן** הוא כלכלן, פרופסור אמריטוס בבית הספר לכלכלה ע"ש איתן ברגלס באוניברסיטת תל אביב.

## קורות חיים
למד לימודים אקדמיים באוניברסיטה העברית. את התואר הראשון במתמטיקה סיים בשנת 1977. תואר שני בכלכלה ותואר שני במנהל עסקים סיים ב-1979, ותואר דוקטור בכלכלה קיבל ב-1983. הוא פרש כפרופסור אמריטוס.

ב-1994, לאחר סיום לימודיו, הצטרף לחוג לכלכלה באוניברסיטה העברית שם כיהן כמרצה עד 1987. בשנה זו עזב את האוניברסיטה העברית והצטרף כמרצה בכיר בחוג לכלכלה באוניברסיטת תל אביב. ב-1990 קודם לפרופסור חבר, וב-1997 לפרופסור מן המניין. ב-2020 הצטרף לסגל של בית הספר לניהול ע״ש קולר באוניברסיטת תל אביב.

במהלך השנים זכה בקרוב ל-20 מענקים והוקרה. ביניהם מענקי ISF – הקרן הלאומית למדע, עמית החברה האקונומטרית (2018). הוא נכלל ברשימת החוקרים המובילים בכלכלה ומימון.

תחומי ההתמחות שלו הם ארגון תעשייתי, הגבלים עסקיים, מיקרו-כלכלה והיבטי רווחה בכלכלה.

על פי אתר גוגל סקולר הוא פרסם קרוב ל-100 מחקרים, שצוטטו מעל ל-12 אלף פעמים במאמרים אקדמיים. הוא בעל מדד הירש 53, ומדד i10 (מדד המודד את מספר הפרסומים האקדמיים עם לפחות 10 ציטוטים) 84.

היה עורך משותף במספר כתבי עת אקדמיים נודעים, ככתב העת לכלכלה ואסטרטגיית ניהול ורנד ז׳ורנל לכלכלה.

הוא כיהן בתפקידים שונים באוניברסיטה בארץ, במכוני מחקר בעולם ובוועדות ממשלתיות וציבוריות. בין היתר, עמד בראש בית הספר לכלכלה באוניברסיטת תל אביב בשנים 1995–1997. הוא עמד בראש פורום ספיר 2008–2010, ועמית מחקר ב-CEPR – Centre for Economic Policy Research. כמו כן עמית במכון טינברגן באמסטרדם.

פרשטמן היה חבר בוועדה לפטורים ומיזוגים ברשות ההגבלים. הוא עמד בראש ועדה מיוחדת שהקימה ועדת השרים לענייני חקיקה כדי לבחון את החוק להגנת הספרות והסופרים. כמו כן עמד בראש צוות המומחים שסייע לוועדה לשינוי מבני בנמלים מטעם מועצת רשות הנמלים. פרשטמן כתב חוות דעת לגוף עסקי - החברה המרכזית למשקאות קלים (קוקה קולה ישראל).

## פרסומים נבחרים

* C. Fershtman, KL. Judd, 1987, Equilibrium incentives in oligopoly. The American Economic Review, 927-940.
* C. Fershtman, U. Gneezy, 2001, Discrimination in a segmented society: An experimental approach. The Quarterly Journal of Economics 116 (1), 351-377.
* Y. Weiss, C. Fershtman, 1998, Social status and economic performance: A survey. European Economic Review 42 (3-5), 801-820.
* C. Fershtman, KM. Murphy, Y. Weiss, 1996, Social status, education, and growth. Journal of Political Economy 104 (1).


## קישורים חיצוניים

* חיים פרשטמן – קורות חיים, 2022 
* חיים פרשטמן, באתר google scholar 
*  חיים פרשטמן, באתר researchgate 

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כלכלה
קטגוריה:סגל אוניברסיטת תל אביב: כלכלה
קטגוריה:סגל אוניברסיטת תל אביב: ניהול
קטגוריה:ישראלים שנולדו במאה ה-20
רישה

**רישה** (בערבית: **الريشه**, תעתיק: א-רישה) הוא כפר בדואי בלב הערבה, במרחק 244 קילומטרים נסיעה מרבת עמון. אוכלוסייתו עומדת על 2,471 תושבים, לפי מפקד האוכלוסין הירדני שבוצע ב-2015. גובהו 256 מטר מעל לפני הים, למרגלות הרי אדום, בין פארן ויהל שבצד השני של הגבול. הוא נמצא במקום מבודד מאוד, במרכז הערבה, במרחק של כ-81 קילומטרים מעקבה, העיר הקרובה ביותר, ומשתייך מבחינה מנהלתית ל, , מחוז עקבה, ירדן. 

בכפר נמצאים תחנת משטרה מקומית וסניף דואר, לצד שירותי חינוך, הכוללים את מדרסת רישה לבנות, בית ספר צבאי לבנות שעליו אחראי משרד הביטחון הירדני, ומרכז נוער רישה. בנוסף, קיים בכפר חדר מיון ראשוני. בקרבת הכפר יש מעט אזורים חקלאיים ומתקן לטיהור שפכים. בסמוך לכפר נמצא שדה גז חשוב של ירדן.

הכפר שוכן על כביש הראשי 65, כביש הערבה הירדני, משני צידיו. שתי היציאות הקרובות ביותר של הכביש לכיוון ערים נמצאות 91 קילומטרים צפונה (צומת עם כביש 60) ו-81 קילומטרים דרומה (עקבה). מעבר לשתי היציאות האלה, אי אפשר לצאת מהערבה לכיוון הר שעיר והרי אדום.

## ראו גם
* עקבה (מחוז)
* הערבה

## הערות שוליים

קטגוריה:ירדן: ערים
קטגוריה:הערבה: יישובים
בית הכנסת רונשטראסה

**בית הכנסת רונשטראסה** (בגרמנית: **Synagoge Roonstraße**) הוא בית כנסת יהודי אורתודוקסי, הממוקם ברחוב רונשטראסה 50 ברובע איננשטאדט  בקלן, גרמניה. בית הכנסת הוא היחיד ששרד מבין חמשת בתי הכנסת של קלן לפני התקופה הנאצית.

## היסטוריה

לקהילה היהודית בקלן יש את ההיסטוריה העתיקה ביותר בגרמניה, ויהודים גרו בה ככל הנראה עוד לפני חורבן בית המקדש השני. היא מוזכרת במסמכים לראשונה כבר בשנת 321. היהודים גורשו מהעיר ב-1424 וחזרו לקלן רק ב-1798. ב-1815 מנתה הקהילה 150 נפשות, ב-1895 גדלה אוכלוסיית היהודים ל-8,000 וב-1933 לכ-15,000 איש, ובכך הייתה מהקהילות הגדולות בגרמניה.

## בית הכנסת הראשון
[ממוזער|איור של בית הכנסת מתוך [יברייסקיה אנציקלופדיה (1913-1906)]]
אבן הפינה לבניין שנבנה בסגנון הרומנסקי, שתוכנן על ידי האדריכלים , הונחה ב-23 באוקטובר 1895, וחנוכת המבנה התקיימה ב-22 במרץ 1899. כמו כל בתי הכנסת האחרים בעיר, הוא הותקף והוצת בליל הבדולח — 9 בנובמבר 1938. ובמהלך מלחמת העולם השנייה, נהרס לגמרי החלק הקדמי של המבנה, ונותר רק המגדל והחלק המרכזי שנשרפו.

## בנייתו מחדש
לאחר מלחמת העולם השנייה שבו יהודים לגור בעיר, ובסוף שנות ה-50 החליטו לבנות מחדש את בית הכנסת. השחזור היה בניהולו של האדריכל הלמוט גולדשמידט , עם שינויים קלים מהבנייה המקורית, וב-20 בספטמבר 1959 בית הכנסת נפתח מחדש. בערב חג המולד של אותה שנה,  בסיסמאות אנטישמיות על ידי ימנים קיצוניים ממפלגת הרייך הגרמנית. קנצלר גרמניה המערבית, קונראד אדנאואר, שכיהן כראש עיריית קלן מ-1917 עד שהודח על ידי הממשל הנאצי ב-1933, מחה על כך בנאום לקראת השנה החדשה.

בית הכנסת משמש כמרכז הקהילה היהודית של קלן, וכולל מרכז קהילתי, תצוגה קטנה של פריטים הקשורים ליהדות קלן, ומסעדה כשרה. פנים בית הכנסת המשוחזר כולל כיפה כחולה רחבת ידיים.

ב-19 באוגוסט 2005 ביקר האפיפיור בנדיקטוס ה-16 בבית הכנסת רונשטראסה. ביקור זה היה הביקור השני אי פעם של אחד האפיפיורים בבית כנסת כלשהו, וביקורו הראשון של בנדיקטוס בבית תפילה שאיננו כנסייה. שם הוא גינה את הנאציזם והאנטישמיות.

אחד מספרי התורה שהיה בבית הכנסת בליל הבדולח, ניצל מתוך הלהבות על ידי הכומר מינטרז' פרלט (Prelat), והושב לבית הכנסת בשנת 2007.

## גלריית תמונות

Roonstrasse 1903.jpg|גלויה משנת 1903
Köln Synagoge 1-2.jpg|בתוך בית הכנסת - 1899
Synagoge Koeln5.jpg|תמונה מאפריל 2006
Köln-Synagoge-Roonstraße-Innenansicht-001.JPG|פנים בית הכנסת כיום


## ראו גם
* קהילת יהודי קולוניה
* יהודי קלן

## קישורים חיצוניים

* 
* יוליוס גרמן בית הכנסת בקלן בתוך: Allgemeine Bauzeitung, עמ' 74, הודפס בווינה בשנת 1885 

## הערות שוליים

רונשטראסה
רונשטראסה
רונשטראסה
קטגוריה:מבנים בגרמניה שנהרסו במלחמת העולם השנייה
קטגוריה:קלן: מבנים
קטגוריה:נורדריין-וסטפאליה: מבני דת
ארץ המעיינות

**ארץ המעיינות** הוא שמו של אזור ובו תשעה מעיינות בצפון בקעת הירדן, צפונית ליישוב מחולה ומזרחית לכפרים עין אל-בידה וברדלא, כק"מ אחד דרומית לקו הירוק.

## המעיינות
בארץ המעיינות תשעה מעיינות, רובם נושאים את שמותיהם של נחלים מפורסמים מימות המקרא:

* עין גרר – על שם נחל גרר,
* עין חנון – על שם נחל חנון,
* עין אשר – על שם חקלאי משדמות מחולה שמגדל פרדסי הדרים באזור,
* עין זרד – על שם נחל זרד,
* עין יבוק – על שם נחל יבוק,
* עין ארנון – על שם נחל ארנון,
* עין הבשור – על שם נחל הבשור,
* עין ירמוך – על שם נחל הירמוך,
* עין גל – על שם סמל ראשון .

המעיינות הונגשו לציבור הרחב בשנת 2023 על ידי ארגון ארצנו ומועצה אזורית בקעת הירדן, שביצעו הכשרה, פיתוח והנגשה של המעיינות.

## ראו גם
* עין סוכות

## קישורים חיצוניים
* 

## הערות שוליים

קטגוריה:בקעת הירדן: מעיינות
קטגוריה:מחולה
ז'אן-מארק אוולין

**ז'אן-מארק נואל אוולין** (בצרפתית: **Jean-Marc Noël Aveline**; נולד ב-26 בדצמבר 1958) הוא איש כנסייה צרפתי קתולי המשמש מאז 2019 כארכיבישוף של מרסיי ב-2019 וכחשמן מאז 27 באוגוסט 2022.

## ביוגרפיה
ז'אן-מארק אוולין נולד ב-26 בדצמבר 1958 בסידי בל-עבאס, באלג'יריה הצרפתית. ב-1966 עברה משפחתו למרסיי והתגוררה בשיכון עובדי ה-SNCF, שם עבד אביו. אוולין למד בסמינר לכמרים באביניון בשנים 1977–1979 ולאחר מכן הצטרף לסמינר כרמס בפריז, למד באוניברסיטה הקתולית של פריז, וקיבל תואר דוקטור בתאולוגיה בשנת 2000.

## כאיש הכנסייה
ב-1984 הוסמך אוולין ככומר בארכיבישופות של מרסיי, בה לימד תאולוגיה, ניהל את הלימודים בסמינר לכמרים, ועבד עם הקהילה בכנסיית סן מרסל. ב-1987 עבר לקהילה של סן-פייר וסנט פול ושימש שם כויקאר במשך 20 שנה. בשנת 1992 ייסד את המכון ללימודים תאולוגיים במרסיי (ISTR) וניהל אותו במשך עשר שנים. בשנים 1995–2013 ניהל גם את מכון סן-ז'אן, שב-1998 שינה את שמו ל"למכון הקתולי של הים התיכון". במסגרת תפקידו פיתח את קשרי המכון עם הפקולטה לתאולוגיה של ליון, ובשנים 1997–2006 גם לימד בה. בשנת 2007 התמנה למשנה לארכיבישוף של מרסיי.

ב-2007 נבחר לכהונה של חמש שנים כיועץ למועצה האפיפיורית לדיאלוג בין-דתי, ומאז 2017 עומד אוולין בראש המועצה ליחסים בין-דתיים של ועידת הכמרים של צרפת (CEF). ב-2013 מינה אותו האפיפיור פרנציסקוס כבישוף עזר של מרסיי. טקס ההסמכה שלו נערך בינואר 2014 בקתדרלת מרסיי על ידי ג'ורג' פונטייה, הארכיבישוף של מרסיי. ב-8 באוגוסט 2019 קודם אוולין לתפקיד הארכיבישוף של מרסיי, וב-27 באוגוסט 2022, הפך אותו האפיפיור פרנציסקוס לחשמן של כנסיית סנטה מריה אי מונטי.

בספטמבר 2024 ייצג אוולין את הכס הקדוש בחגיגות ה-350 לארכיבישופות של קוויבק, וחודש לאחר מכן בחר בו סינוד הבישופים כחבר במועצת המזכירות הכללית של הסינוד. לאחר מותו של האפיפיור פרנציסקוס באפריל 2025 עלה שמו של אוולין כאחד המועמדים להחליפו בתפקיד האפיפיור.

## קישורים חיצוניים

## הערות שוליים

קטגוריה:בוגרי אוניברסיטת פריז
קטגוריה:ארכיבישופים
קטגוריה:חשמנים צרפתים
קטגוריה:תאולוגים נוצרים
קטגוריה:צרפתים שנולדו ב-1958
מריו גרץ'

**מריו גרץ**' (באנגלית: **Mario Grech**; נולד ב-20 בפברואר 1957) הוא איש דת קתולי מלטזי המכהן כחשמן וכמזכיר הכללי של סינוד הבישופים מאז 2020, ובעבר שימש כבישוף של גוזו.

## ביוגרפיה
גרץ' נולד באי גוזו שבמלטה ב-20 בפברואר 1957. הוא למד בבית הספר התיכון ויקטוריה ולאחר מכן למד פילוסופיה ותאולוגיה בסמינר לכמרים של גוזו. הוא הוסמך לכומר ב-26 במאי 1984 על ידי הבישוף ניקול ג'וזף קאוצ'י. לאחר מכן קיבל תואר במשפט אזרחי ובמשפט נוצרי באוניברסיטת האפיפיור בלטראנו ותואר דוקטור במשפט נוצרי באוניברסיטה האפיפיורית על שם הקדוש תומאס אקווינס. גרץ' מילא תפקידי כמורה בקתדרלת גוזו, בכנסיית טא' פינו, ובקהילה של קרצ'ם. בין היתר שימש כחבר בית המשפט המטרופוליני של מלטה, מורה למשפט נוצרי בסמינר וחבר בקולג' היועצים, במועצת הפרסביטריאנית ובוועדות אחרות.

ב-26 בנובמבר 2005 מינה אותו האפיפיור בנדיקטוס ה-16 כבישוף של גוזו. טקס ההסמכה שלו נערך ב-22 בינואר 2006 על ידי קודמו בתפקיד הבישוף קאוצ'י. ב-2011, לצד בישופים מלטזים אחרים, קרא לקתולים במדינה להפיל במשאל עם הצעה שתאפשר לבית המחוקקים להפוך גירושים לחוקיים. ב-2 באוקטובר 2019 מינה אותו האפיפיור פרנציסקוס כינה אותו כמזכ"ל זמני של סינוד הבישופים, ומינויו הפך לקבוע ב-15 בספטמבר 2020, לאחר פרישתו של החשמן לורנצו בלדיסיירי מתפקיד המזכ"ל. ב-4 ביולי 2020 מינה אותו פרנציסקוס גם כחבר במועצה האפיפיורית לקידום האחדות הנוצרית. ב-25 באוקטובר 2020 פורסם כי גרץ' יקודם לתואר חשמן בקונסיסטוריה ב-28 בנובמבר 2020. הוא קיבל את התואר החשמן של כנסיית סנטי קוסמה א דמיאנו. ב-2021 צירף אותו פרנציסקוס לבית הדין העליון של הוותיקן, וב-2022 לחבר בדיקסטריה לבישופים. לאחר מותו של פרנציסקוס באפריל 2025 עלה שמו של גרץ' כאחד המועמדים האפשריים להחליפו בתפקיד האפיפיור.

## קישורים חיצוניים

## הערות שוליים

קטגוריה:חשמנים
קטגוריה:ארכיבישופים
קטגוריה:מלטזים
קטגוריה:תאולוגים
קטגוריה:ילידי 1957
הילטון נגד ארצות הברית

**הילטון נגד ארצות הברית** (באנגלית: ***Hylton v. United States***, 3 U.S. (3 Dall.) 171, 1796) הוא אחד מפסקי הדין המוקדמים של בית המשפט העליון של ארצות הברית, שבו נקבע כי מס שנתי על החזקת כרכרות אינו מהווה מס ישיר לפי סעיף 2, וסעיף 9 בפרק הראשון לחוקת ארצות הברית, ולכן אינו חייב בחלוקה יחסית בין המדינות. בית המשפט קבע כי מס על קרקע הוא דוגמה למס ישיר, ואילו המס הנדון אינו כזה.

פסק דין זה חשוב גם בשל היותו הפעם הראשונה שבה בית המשפט העליון עשה שימוש בביקורת שיפוטית, מנגנון אשר אושר פורמלית מאוחר יותר בפסק הדין המפורסם מרבורי נגד מדיסון (1803), לבדיקת חוקתיות חקיקה של הקונגרס.

## טענות בעל-פה
אלכסנדר המילטון ייצג את הממשל בפני בית המשפט וטען כי המס מהווה שימוש חוקי בסמכות הקונגרס. השופט ג'יימס אירדל כתב יומיים לאחר הטיעונים:

"מר המילטון נשא דברים בבית המשפט שלנו, בנוכחות הקהל הגדול ביותר שראיתי שם אי-פעם, עד כדי כך ששני בתי הקונגרס היו כמעט ריקים באותו זמן. למרות מצבו הבריאותי הירוד, הוא דיבר בכישרון יוצא דופן ובאופן נעים ביותר, וזכה להקשבה מוחלטת. נאומו נמשך כשלוש שעות."

## החלטה
באותה תקופה, במקום להוציא חוות דעת אחידה, כל אחד מהשופטים כתב דעת יחיד (seriatim):
* השופט צ'ייס כתב: "מאחר שאינני סבור שהמס על כרכרות הוא מס ישיר, אני בעד אישור פסק דינו של בית המשפט המחוזי."
* השופט פטרסון כתב: "כל המיסים על הוצאות או צריכה הם מיסים עקיפים. מס על כרכרות הוא מסוג זה, ולכן אינו מס ישיר... אני בעד אישור פסק הדין של בית המשפט המחוזי."
* השופט אירדל כתב: "אני משוכנע בבירור שאין מדובר במס ישיר במובן החוקה, ולכן פסק הדין צריך להיות מאושר."
* השופט וילסון כתב: "אסכם ואוסיף, כי דעתי בעד חוקתיות המס האמור לא השתנתה."

השופט צ'ייס התייחס גם לנושא הביקורת השיפוטית ואמר כי הוא מוכן להפעילה רק במקרים ברורים מאוד.

## היסטוריה מאוחרת
פרשנות בית המשפט כי מס על רכוש אישי אינו "מס ישיר" נמשכה עד לפסיקה בשנת 1895 בפרשת Pollock v. Farmers' Loan & Trust Co., שבה נקבע שמיסים על רכוש אישי או על הכנסה ממנו הם מיסים ישירים. פסק הדין Pollock ביטל למעשה את ההחלטה בעניין הילטון.

ב-1913 התקבל התיקון ה-16 לחוקת ארצות הברית, שביטל את פסיקת Pollock לגבי מס הכנסה, אך לא לגבי מיסוי רכוש אישי עצמו. בית המשפט ציין מאוחר יותר כי התיקון לא יצר סמכויות חדשות למיסוי, אלא רק ביטל את דרישת החלוקה היחסית שהוטלה בפסק דין Pollock.

## שימוש מאוחר יותר כתקדים
בשנת 2012 צוטט פסק הדין הילטון על ידי נשיא בית המשפט העליון ג'ון רוברטס, כתקדים לתמיכה בחוקתיותו של חוק הבריאות של הנשיא אובמה (Affordable Care Act), בנימוק שמנדט החובה לרכישת ביטוח בריאות יכול להיחשב למס חוקתי.

## ראו גם
* פסק דין מרבורי נגד מדיסון

## הערות שוליים

קטגוריה:1796 בארצות הברית
קטגוריה:ארצות הברית: משפט חוקתי
קטגוריה:ארצות הברית: היסטוריה של המשפט
קטגוריה:בית המשפט העליון של ארצות הברית: פסקי דין
אוסאמה רשיד

**אוסאמה ג'אבר שפיק רשיד** (בערבית: **أُسَامَة جَبَّار شَفِيق رَشِيد**; נולד ב-17 בינואר 1992) הוא כדורגלן עיראקי-הולנדי המשחק בעמדת הקשר בארביל מליגת העל העיראקית.

## קריירת מועדונים
רשיד נולד בכירכוכ שבעיראק ובגיל צעיר היגר עם משפחתו להולנד. בגיל 6 הצטרף לקבוצת הילדים של ZOB וכעבור שנה הצטרף לזו פיינורד בה שיחק בכל קבוצות הגיל על לנוער. בין היתר שיתף פעולה ביחד עם סטפן דה פריי, ג'ורדי קלאסי, ברונו מרטינס אינדי ולוק קסטייניוס. בקיץ בו היה מיועד להצטרף לקבוצה הבוגרת נפצע עת שלקח חלק באליפות אירופה עד גיל 17 - 2009.

לאחר שהחלים מהפציעה, בקיץ  חתם בדן בוש מהליגה ההולנדית הראשונה, במדיה כבש שני שערים ב-12 משחקי ליגה

בשנת  המליץ מאמן נבחרת עיראק בכדורגל, וולפגנג סידקה ששיחק בעבר בורדר ברמן על השחקן, אולם רשיד דחה את ההצעה בנימוק שרצה לסיים את לימודיו. אולם לאחר מכן טען כי חתם במועדון עקב נפילת המשא ומתן בין פיינורד לברמן על דמי ההשבחה עבור השחקן, למרות שפיינוד לא הייתה זכאית לכך. את העונה התחיל ללא קבוצה בהמשך חתם באקסלסיור מאסלויס במדיה כבש 5 שערים ב-20 משחקים.

בשנת  חתם באלפנסה בויס מהליגה החמישית במדיה כבש 15 שערים ב-34 משחקים בשתי עונות.

בקיץ  חתם בפארנסה מהליגה הפורטוגזית השנייה. ב-8 באוגוסט ערך את הופעת הבכורה שלו בקבוצה במשחק נגד אקדמיקו וישאו. במחזור השביעי הבקיע את שער הבכורה שלו בקבוצה במשחק הליגה נגד קובליה.

בקיץ  חתם בלוקומוטיב פלובדיב מליגת העל הבולגרית, וכך הצטרף לראשונה בקריירה לקבוצה מליגה הראשונה כלשהי. הוא ערך את הופעת הבכורה שלו בקבוצה במשחק הליגה נגד סלביה סופיה. רשיד לא הצליח להשתלב במועדון ועזב אותו בינואר.

ב-24 בינואר 2017 חזר לפורטוגל בק.ד. סנטה קלרה. ב-12 בפברואר ערך את הופעת הבכורה שלו בקבוצה בניצחון 0-2 נגד קובה פיידדה בה גם כבש את שער הבכורה שלו בקבוצה. בינואר  נפצע ונעדר מהמגרשים כשלושה חודשים. במשחק החזרה שלו בישל פעמיים בתיקו 3-3 נגד נסיונל. בשני המשחקים לאחר מכן, רשיד הבקיע בכל משחק שער והיה שותף לעלייה של המועדון לליגת העל. במחזור ה-21 של עונת  נפצע ברצועת הברך ונעדר כחודש. את העונה סיים עם 7 שערים ו-6 בישולים ב-25 משחקים. רשיד שיחק במועדון סך הכל ארבע שנים.

ב-23 בינואר 2021 רשיד חתם לעונה וחצי בגזיאנטפספור. בטורקיה רשיד לא הצליח להטביע את חותמו, כאשר קבוצתו הדרדרה למקום ה-9 מהמקום ה-4 בו הייתה לפני שרשיד חתם במועדון.

ב-8 ביוני 2021 חתם בח'ור פקאן מליגת העל של איחוד האמירויות הערביות.

בקיץ  חתם בוויזלה בה שיחק שנתיים.

בקיץ  חתם בארביל מליגת העל העיראקית.

## קריירה בינלאומית
בצעירותו, רשיד שיחק בנבחרת הנוער של הולנד ולקח חלק באליפות אירופה בכדורגל עד גיל 19 - 2009.

בשנת  בחר לייצג את עיראק מולדתו. ב-13 ביולי 2011 ערך את הופעת הבכורה שלו בנבחרת עיראק בהפסד 2-0 ל. ב-16 בנובמבר 2023 הבקיע את שער הבכורה שלו בנבחרת בניצחון 1-5 נגד  במוקדמות מונדיאל 2026.

השתתף עם הנבחרת שלוש פעמים באליפות אסיה בכדורגל

## קישורים חיצוניים

קטגוריה:כדורגלנים עיראקים
קטגוריה:כדורגלנים הולנדים
קטגוריה:קשרי כדורגל עיראקים
קטגוריה:קשרי כדורגל הולנדים
קטגוריה:כדורגלני פארנסה
קטגוריה:כדורגלני לוקומוטיב פלובדיב
קטגוריה:כדורגלני סנטה קלרה
קטגוריה:כדורגלני גזיאנטפספור
קטגוריה:כדורגלני ויזלה
קטגוריה:כדורגלני נבחרת עיראק
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים הולנדים בטורקיה
קטגוריה:ספורטאים זרים בפורטוגל
קטגוריה:ספורטאים זרים בבולגריה
קטגוריה:ספורטאים זרים בטורקיה
קטגוריה:ספורטאים זרים באיחוד האמירויות הערביות
קטגוריה:הולנדים שנולדו ב-1992
נועה קזדו יקר

שמאל|ממוזער|נועה קזדו יקר ויונתן פרידמן זוכים במדליות הכסף באולימפיאדת הנוער בואנוס איירס (2018)
**נועה קזדו יקר** (נולדה ב-26 בנובמבר 2003) היא מתעמלת אקרובטית ישראלית. קזדו יקר זכתה במדליית הכסף במשחקים האולימפיים לנוער 2018 במקצה התעמלות אקרובטית לזוגות מעורבים, יחד עם בן זוגה לתחרות יונתן פרידמן. השניים השיגו ציון של 27.590 וסיימו במקום השני (הפסידו ב-0.260 נקודות לנבחרת מבולגריה). הם הקדישו את הופעתם לחבר המנוח של מאמנתם, שנהרג בתאונת אופנוע.

המאמנת שלה היא שירן אוקנין.

## ראו גם
* ישראל באולימפיאדת הנוער בואנוס איירס (2018)
* התעמלות אקרובטית בישראל
* יונתן פרידמן

## קישורים חיצוניים

## הערות שוליים

קטגוריה:מתעמלים אקרובטים ישראלים
קטגוריה:מתעמלות אקרובטיות ישראליות
קטגוריה:זוכות מדליות ישראליות באולימפיאדת הנוער
קטגוריה:זוכי מדליות ישראלים באולימפיאדת הנוער
קטגוריה:ישראלים שנולדו ב-2003
קטגוריה:ישראליות שנולדו ב-2003
מוסטפא אל-ח'יירי

שייח' **מוסטפא יוסף אחמד עבד א־רזק אל־ח'יירי** (1897–1950) היה פוליטיקאי ערבי ארץ ישראלי בימי המנדט הבריטי שכיהן כראש עיריית רמלה רוב ימי המנדט. היה מזוהה עם האופוזיציה לחוסיינים.

## ביוגרפיה
אל-ח'יירי נולד ברמלה ב־1897. הוא למד באוניברסיטת אל-אזהר המצרית, ומונה ב־1920 לראש עיריית רמלה.

ב־1927 נערכו בחירות לעיריית רמלה בהם נבחר אל־ח'יירי לחבר במועצה, והוא מונה שוב לראשות העירייה. הוא שמר על מקומו בעירייה בבחירות ב־1934. אל-ח'יירי השתתף בוועידת היסוד של מפלגת ההגנה הלאומית הנשאשיבית ביפו ב-2 בדצמבר 1934.

בנו עבדאללה מונה ב־1935 למושל נפת ביסאן.

אל-ח'יירי ברח למצרים ב־1938, בעקבות המרד הערבי הגדול. בדצמבר 1938 הודיע על פרישה ממפלגת ההגנה הלאומית ומהפוליטיקה.

ביולי 1946 הודיע על הצטרפות למפלגה החוסיינית.

ביוני 1941 קיבל אל-חי'ירי את אות קצין כבוד של המחלקה האזרחית של מסדר האימפריה הבריטית.

בפברואר 1947 מונה יעקוב אל-ע'וסיין לראשות עיריית רמלה, בעקבות הבחירות לעירייה בנובמבר 1946 ופרישתו של אל-ח'יירי.

במהלך מבצע דני במלחמת העצמאות שלח את בנו חוסאם לקיבוץ נען לנהל משא ומתן על כניעת העיר. לאחר כניעת העיר עזב את העיר ועבר לרמאללה.

אל־ח'יירי מת ב־1950.

## הערות שוליים

קטגוריה:ראשי עיריית רמלה
קטגוריה:פליטים פלסטינים
קטגוריה:ילידי 1897
קטגוריה:נפטרים ב-1950
חואן וינסנט פרז

**חואן וינסנט פרז מורה** (בספרדית: **Juan Vicente Pérez Mora**; 27 במאי 1909 – 2 באפריל 2024) היה אזרח ונצואלני שהגיע לגיל 114 ו-311 ימים והיה הגבר המבוגר ביותר בעולם מינואר 2022 ועד למותו. נכון לשנת 2025, הוא במקום הרביעי ברשימת הגברים המבוגרים ביותר שתועדו אי פעם בעולם.

במותו היה האדם החי השני המבוגר ביותר באמריקה הלטינית, אחרי אינה קנבארו לוקאס.

## חיים אישיים
אשתו נפטרה ב-1997, לאחר 60 שנות נישואין. בסך הכל, נולדו לפרז 11 ילדים (מתוכם שישה נשארו בחיים נכון ל-2020), 41 נכדים, 18 נינים ו-12 חימשים.

## קישורים חיצוניים

## הערות שוליים

קטגוריה:ילידי 1909
קטגוריה:ונצואלים שנפטרו ב-2024
פרזול (מבנה)

ממוזער|אביזרי פרזול בדלת
**פרזול** (באנגלית, **Builders Hardware**) הוא תחום העוסק בייצור והתקנת אביזרי מתכת פונקציונליים ודקורטיביים לחיבור, הפעלה או גימור במבנים, רהיטים, דלתות ועוד. מוצרי הפרזול אינם מהווים חלק משלד הבניין אלא מוצרים משלימים בקנה מידה קטן עד בינוני, כגון סורגים, מעקות, פרופילי חלונות, דלתות, ידיות דלתות, צירים, ועוד.

עבודות ברזל גדולות יותר מגדרות ועד קונסטרוקציות נקראות עבודות מסגרות.

החומרים הנפוצים בפרזול הם פליז, פלדה, אלומיניום, נירוסטה וברזל. אביזרי הפרזול נעשים בידי נפח או בייצור תעשייתי.
## סיווגים
תחומי הפרזול מתחלקים לתת סיווגים. העיקריים שבהם הם פרזול לנגרות, פרזול אדריכלי, ופרזול לחלונות.

### פרזול אדריכלי
פרזול אדריכלי כולל החל מאלמנטים בסיסיים וגדולים יותר במבנה, כגון, מעקות ומאחזי יד, סורגים, ועד פרטי בניין וחלקי חיבור קטנים.

עבודות מתכת גדולות יותר כגון שערים וגדרות, מדרגות ברזל, וקונסטרוקציות נופלות תחת ההגדרה של מסגרות ולא פרזול.

### פרזול לחדרי רחצה
פרזול לחדר רחצה כולל את המוצרים המשמשים בבנייה, אבזור ותחזוקה של החדר. מוצרי האמבטיה כוללים ברזים, מקלחונים, מתלים, מדפים, מראות וכו'.

### פרזול לדלתות
כל מוצרי המתכת המשמשים להפעלת או אבזור דלתות, תחזוקה וכל פונקציה אחרת נכנס תחת ההגדרה של פרזול לדלתות, כגון ידיות, צירים, ווים, מקושים, עיניות, מנעולים ובריחים וכו'.

### פרזול בריהוט
פרזול בריהוט הם חלקי המתכת המשמשים לתמיכה במראה, עיצוב ועמידות הרהיטים. מוצרי פרזול לרהיטים כוללים רהיטי ברזל כגון ארונות שירות, מסגרות רהיטים, רגלי רהיטים, זרועות רהיטים, ועוד. תחום הפרזול ברהיטי מטבח מפותח מאד, במטבח ישנם חלקי פרזול מורכבים כגון צירים מיוחדים, מנגנונים ומסילות.

### פרזול אינסטלציה
פרזול אינסטלציה משמש לאספקת וסילוק מים בבניין, כגון צינורות ממתכות שונות, ברזים ופתחי ניקוז. מוצרי פרזול הבאים במגע עם מים צריכים להיות עמידים בפני קורוזיה וטמפרטורות קיצוניות. החומרים הנפוצים ביותר למוצרים אלו הם נחושת, אלומיניום, ופלדה.

### פרזול לחלונות
פרזול לחלונות אינו כולל את החלון עצמו אלא הם רכיבים קטנים יותר המשמשים להתקנה, תיקון והגנה על חלונות, כגון פרופילי חלונות, מסילות, מחברים, ידיות, צירים, מנעולים ועוד רבים. גם וילונות ותריסים זקוקים לחלקי פרזול, מסילות, סוגרים, וכדומה.

## קישורים חיצוניים

## הערות שוליים

קטגוריה:בנייה
קטגוריה:ברזל
קטגוריה:מטבחים
אור טוקייב

**סבטלנה אור טוקייב** (נולדה ב-9 בנובמבר 1979) היא ישראלית שהייתה מתעמלת אומנותית אולימפית.

## ביוגרפיה
טוקייב נולדה באורג'וניקידזה בברית המועצות, כיום ולדיקווקז ברפובליקת צפון אוסטיה - אלניה שברוסיה, שם החלה ללמוד התעמלות בגיל 5. היא עלתה לישראל כשהייתה בת 14, בשנת 1991.

טוקייב התעמלה במועדון הספורט "ספורט לאם". בשנת 1994, הגיעה למקום העשירי באליפות אירופה בהתעמלות אומנותית בהתעמלות אומנותית קבוצתית.

ב-1999, טוקייב הגיעה למקום ה-14 באליפות העולם בהתעמלות אמנותית.

טוקייב התחרתה עבור ישראל באולימפיאדת הקיץ 2000 בסידני, אוסטרליה, כשהייתה בת 20 בקטגוריה התעמלות אומנותית - נשים אישית, והגיעה למקום ה-14. באותה השנה היא נבחרה להשיא משואה בטקס הדלקת המשואות לכבוד יום העצמאות ה-52 למדינה.

טוקייב עזבה את ישראל והיגרה לארצות הברית בשנת 2006. עם הגעתה נתקלה בקשיים עם מסמכי ההגירה שלה. הוויזה שלה לא הייתה אז בתוקף ולפיכך היא נלקחה לכלא מהגרים בטקסס ושוחררה בערבות לאחר שלושה חודשים.

היא נשואה ואמא לבת.

## קישורים חיצוניים

## הערות שוליים

קטגוריה:מתעמלות אומנותיות אולימפיות ישראליות
קטגוריה:מתעמלות אומנותיות ישראליות
קטגוריה:משתתפות ישראליות באולימפיאדת סידני (2000)
קטגוריה:משתתפים ישראלים באולימפיאדת סידני (2000)
קטגוריה:משיאי משואה ביום העצמאות: 2000
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראלים שנולדו ב-1979
קטגוריה:ישראליות שנולדו ב-1979
משה רומנו (רקדן)

**משה רומנו** (1936 – 30 באוגוסט 2014) היה רקדן, מנהל חזרות ומנהל אמנותי ישראלי. רומנו נמנה עם קבוצת הרקדנים המייסדת של להקת בת-שבע ושימש מנהלה האמנותי בראשית שנות השמונים. הוא נודע בגישתו האכפתית לרקדנים ובתרומתו לקידום כוריאוגרפים ישראלים צעירים. רומנו התפרסם כ”איש של אנשים“: הקשבה נדיבה לצורכי הרקדנים, קפדנות בחזרות ויכולת יוצאת דופן לשמר ”זיכרון גופני“ של כוריאוגרפיות ישנות. בתקופת הניהול שלו הוטמעו בבת-שבע שיטות עבודה שהשפיעו על דור שלם של יוצרי מחול בישראל.

## ביוגרפיה
רומנו נולד ב־1936 ופנה אל אמנות המחול אחרי שסיים את שירותו בצה״ל, כשבחר ללמוד בלט קלאסי בסטודיו של מיה ארבטובה בתל אביב ואחר כך מחול ספרדי בספרד. ב-1962 הצטרף אל התיאטרון הלירי, וכבר בשנה שלאחר מכן נקלט בלהקת בת-שבע. שם השתתף ברפרטואר הראשוני של הלהקה, שכלל יצירות שנוצרו במיוחד עבורה בידי כוריאוגרפים בעלי שם עולמי. בין השאר הופיע ב״דרך הלימוד״ מאת מרתה גרהם; ב״מחוללים״ ו״אוהל המראות״ של רוברט כהן; ב״הציידים האגדיים״ ו״תהילים״ מאת גלן טטלי; וכן ב״האירוסין״, ״פנים״ ו״מסכה״ של נורמן מוריס.

בשנת 1962 הצטרף רומנו ללהקת התיאטרון הלירי של הכוריאוגרפית האמריקאית אנה סוקולוב, שם התוודע לסגנון המחול המודרני.

## קריירה מקצועית
* **1962** – הצטרף לתיאטרון הלירי של תל אביב כרקדן.
* **1963** – התקבל ללהקת בת-שבע, והופיע ברפרטואר שכלל יצירות של מרתה גרהם, גלן טטלי, רוברט כהן ונורמן מוריס – כוריאוגרפים בינלאומיים שהוזמנו ליצור במיוחד עבור הלהקה הצעירה.
* **1970** – בעקבות פציעת גב חדל מלרקוד בקביעות ומונה למנהל החזרות והבמה של הלהקה. במקביל שימש עוזרו של הכוריאוגרף ג'ון קרנקו ביצירת ”עמי-ים, עמי-יער“.
* **1972** – הוזמן ללונדון לשמש מנהל חזרות ב-London Contemporary Dance Theatre; זמן קצר לאחר מכן מונה גם למנהל אמנותי שותף.
* **1980–1983** – מנהל אמנותי של להקת בת-שבע. בתקופה זו יזם הזדמנויות לכוריאוגרפים ישראלים, הרחיב את הרפרטואר ועיצב את תהליך העבודה בלהקה.

## חיים אישיים
רומנו לא נישא; הוא הותיר אחריו אח ושלושה אחיינים. בשנותיו האחרונות התגורר בתל אביב ותרם מזמנו לארכיון הלהקה. באוגוסט 2014, לאחר מאבק ממושך במחלת הסרטן, נפטר בבית-החולים איכילוב.

## הערות שוליים

קטגוריה:רקדנים ישראלים
קטגוריה:ישראלים שנולדו ב-1936
קטגוריה:ישראלים שנפטרו ב-2014
לורנס פרגוסון

**לורנס גילברט "גיל" פרגוסון** (באנגלית: **Lawrence Gilbert (Gil) Ferguson**) הוא קצין בדרגת לוטננט גנרל המכהן כמפקד פיקוד המבצעים המיוחדים של צבא ארצות הברית.

## ביוגרפיה
פרגוסון גדל בקלינטון שבמיסיסיפי. הוא סיים לימודיו באקדמיית חיל האוויר של ארצות הברית ב-1990, ובחר להתגייס כקצין לצבא ארצות הברית (ולא לחיל האוויר). הוא סיים הכשרה בבית הספר של הריינג'רס ושירת בדיוויזיה המוטסת ה-101. לאחר מכן השתחרר, סיים תואר שני בהיסטוריה במכללת מיסיסיפי ולימד היסטוריה בתיכון ג'קסון בשנים 1994–1997. הוא החל ללמוד לתואר שלישי באוניברסיטת דרום מיסיסיפי אך קטע את לימודיו לטובת התגייסות מחודשת לצבא בעקבות פיגועי 11 בספטמבר 2001.

פרגוסון שירת בכוחות המיוחדים, בקבוצת הכוחות המיוחדים ה-7 ובכוח דלתא. השתתף בפעולות מיוחדות באמריקה הלטינית ובמזרח התיכון, כולל במבצע חירות מתמשכת (מלחמת אפגניסטן), מלחמת עיראק ובמבצע נחישות טבועה (סוריה ועיראק). כמו כן היה בתוכנית חילופי קצינים במהלכה עבר הכשרה ביחידת ה-SAS (קומנדו) הבריטית והוא בעל הכשרה כצולל למבצעים מיוחדים.

הוא שימש ראש מטה פיקוד הכוחות המיוחדים ה-1, ועמית במכללת המלחמה של הצבא ובית הספר למדיניות ציבורית של אוניברסיטת דיוק.

בשנים 2017–2019 פיקד על קבוצת הכוחות המיוחדים ה-10. לאחר מכן שימש ראש מטה פיקוד המבצעים המיוחדים של הצבא, סגן לענייני מבצעים של הדיוויזיה המוטסת ה-82, קצין אג"ם של כוח משימה משותף משולב - מבצע נחישות טבועה וסגן מפקד פיקוד הכוחות המיוחדים ה-1.

באוגוסט 2023 הועלה לדרגת מייג'ור גנרל ומונה למפקד פיקוד הכוחות המיוחדים ה-1. בנובמבר 2025 מונה למפקד פיקוד המבצעים המיוחדים של הצבא בדרגת לוטננט גנרל.

## קישורים חיצוניים
*CHS grad promoted to Brigadier General,  The Clinton Courier, 20 בספטמבר 2021

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:חיילי כוח דלתא
קטגוריה:מפקדי פיקוד הכוחות המיוחדים ה-1
קטגוריה:בוגרי אקדמיית חיל האוויר של ארצות הברית
קטגוריה:מפקדי פיקוד המבצעים המיוחדים של צבא ארצות הברית
מבצר לרנקה

ממוזער|מבט מהים אל מבצר לרנקה
**מבצר לרנקה** (ביוונית: **Κάστρο Λάρνακας**; בטורקית: **Larnaka Kalesi**) הוא טירה השוכנת בחוף הדרומי של קפריסין. הוא נבנה כדי להגן על החוף הדרומי של קפריסין ועל עיירת הנמל לרנקה ושימש מאוחר יותר כעמדת ארטילריה, כלא ומוזיאון.

## היסטוריה
קיים ישוב באזור לרנקה החל מהמאה ה-14 לפני הספירה. מחקר ארכאולוגי שנערך באזור המבצר, מצביע על כך שהבנייה הראשונית החלה בסוף המאה ה-12 לספירה.

העיר קיבלה חשיבות בתקופת ימי הביניים לאחר שהג'נובים כבשו את הנמל הראשי של המדינה, פמגוסטה, והתעורר הצורך בעיירת נמל חדשה. זמן קצר לאחר מכן הפכה לרנקה לאחד הנמלים העיקריים של ממלכת קפריסין, והתעורר הצורך בטירה המגנה על העיר והנמל. בשנים 1382–1398, בתקופת שלטונו של ג'יימס הראשון, שודרג הביצור הביזנטי הקטן שנמצא ליד הנמל למבצר משמעותי יותר.
ממוזער|כיתוב בעברית באחד החדרים במבצר
במאה ה-18 המבצר החל לאבד חשיבות. במחצית הראשונה של המאה ה-18, מגלה ארצות מפורסם, אב המנזר ג'ובאני מריטי, ציין שהמבצר איבד מיופיו וחוזקו, אך עדיין היה בשימוש.
ממוזער|החצר הפנימית במבצר לרנקה
לאורך כל השלטון הבריטי שימש המבצר כבית כלא בו התקינו גרדום להוצאת אסירים להורג. ההוצאה להורג האחרונה התרחשה בשנת 1948. גם במהלך הסכסוך הקפריסאי שימש המבצר כבית סוהר.
ממוזער|אחד החדרים במבצר לרנקה

## המבצר בימינו
המבצר הוסב למוזיאון, המציג עתיקות מקפריסין הקדומה הנוצרית, הביזנטית והפוסט-ביזנטית, ציורי קיר ביזנטיים, וכלי חרס מימי הביניים.
ממוזער|מוצגים במבצר לרנקה

## קישורים חיצוניים

## הערות שוליים

קטגוריה:לרנקה
קטגוריה:קפריסין: מבצרים
חואן חוזה אומלה

**חואן חוזה אומלה אי אומלה** (בספרדית: **Juan José Omella y Omella**; נולד ב-21 באפריל 1946) הוא איש כמורה ספרדי קתולי, המכהן כארכיבישוף של ברצלונה מאז 2015 וכחשמן מאז 2017.

## ביוגרפיה
אומלה נולד באראגון בספרד ב-1946. אחת מאחיותיו עדיין גרה שם, ואחותו השנייה מתה בגיל צעיר. כומר הכפר שכנע אותו להירשם לסמינר לכמרים בסרגוסה, ולאחר מכן למד גם במרכזי חינוך למיסיונרים בלוון ובירושלים. ב-20 בספטמבר 1970 הוסמך לכומר ועבד עבור הכנסייה בסרגוסה ובזאיר.

האפיפיור יוחנן פאולוס השני מינה את אומלה לבישוף עזר של סרגוסה ב-15 ביולי 1996 וטקס ההסמכה שלו נערך על ידי אליאס יאנס אלוורז, הארכיבישוף של סרגוסה.

ב-1999 החל לכהן כבישוף של ברבסטרו-מונסון, ובשנים 2001–2003 שימש מזכיר הכנסייה בבישופות של וסקה ושל ג'אקה. ב-2004 הוא מונה לבישוף של קלאורה, לה קלזאדה ולוגרוניו. ב-6 בנובמבר 2015 מינה אותו האפיפיור פרנציסקוס לארכיבישוף של ברצלונה, וטקס ההסמכה שלו נערך ב-26 בדצמבר. ב-21 במאי 2017 הודיע פרנציסקוס על מינויו הצפוי לחשמן בקונסיסטוריה של יוני 2017. עם מינוי קיבל תחת חסותו את כנסיית סנטה קרוצ'ה אין ג'רוזלמה. מינויו, כמו גם מינויו של קרלוס אוסורו הספרדי לחשמן, נחשב לניסיון לקדם את הזרם הליברלי בקרב הקתולים בספרד, על חשבון מעמדם של ראשי מועצת הכמרים הספרדית שנתפסו כשמרנים יותר. ב-2023 צירף אותו פרנציסקוס גם למועצת היועצים הקרדינלית, ששימשה כ"קבינט" של האפיפיור.

במהלך המשבר החוקתי בספרד של 2017–2018, ממשלת קטלוניה הציעה כי אומלה ואב המנזר של מונטסראט ישמשו כמתווכים בינה לשלטונות ספרד. לאחר מותו של פרנציסקוס באפריל 2025 עלה שמו של אומלה כאחד המועמדים האפשריים להחליפו על כס האפיפיורות.

## קישורים חיצוניים

## הערות שוליים

קטגוריה:ארכיבישופים
קטגוריה:חשמנים
קטגוריה:אראגון: אישים
קטגוריה:ברצלונה: אישים
קטגוריה:ספרדים שנולדו ב-1946
תיעוד השואה

[ממוזער|עדויות שנאספו על ידי ה[תביעה (משפט בישראל)|תביעה עבור משפטי נירנברג.]]
**תיעוד השואה** הוא התיעוד הנרחב בהיסטוריה של רצח העם, רצח עם שהתבצע בעם היהודי על ידי הנאצים. אף על פי שאין מסמך אחד המפרט את שמות כל קורבנות הרדיפות היהודיות של הנאצים, יש ראיות לכך שכשישה מיליון יהודים נרצחו בשואה. ישנן גם ראיות לכך שיהודים הומתו בגז באושוויץ-בירקנאו, במחנות ההשמדה של מבצע ריינהרד, ובטנדרים עם גז, וכי הייתה תוכנית שיטתית של השלטון הנאצי להביא להשמדו של העם היהודי.

## סוגי התיעוד
ממוזער|מספר ההרוגים בשואה כאחוז מסך האוכלוסייה היהודית במדינות אירופה ערב המלחמה.
עדויות לשואה מסווגות בארבעה סוגים עיקריים:
* מסמכים עכשוויים, לרבות מגוון רחב של "מכתבים, תזכירים, שרטוטים, הזמנות, חשבונות, נאומים"; לוחות זמנים של רכבות השואה, וסיכומים סטטיסטיים שהופקו על ידי ה־SS. כמו כן ישנם תצלומים המתעדים את מאורעות השואה, לרבות תצלומים רשמיים, תצלומים חשאיים של ניצולים, תצלומי אוויר וצילומי סרטים של שחרור המחנות. יותר מ-3,000 טונות של רשומות נאספו למשפטי נירנברג.
* עדות מאוחרת יותר של עשרות אלפי עדי ראייה, כולל ניצולים כמו כאלו ששימשו כזונדרקומנדו, שהיו עדים ישירות לתהליך ההשמדה; עבריינים כגון מנהיגים נאצים, שומרי SS ומפקדי מחנות ריכוז נאצים, וכן תושבי העיר המקומיים. יתרה מכך, כמעט אף אחד מהמבצעים שהועמדו למשפט לא הכחיש את מציאות הרצח השיטתי, כאשר התירוץ הנפוץ ביותר (במקום בו ניתן אחד מהם) הוא שהם רק מילאו פקודות.
* עדויות פיזיות בדמות מחנות ריכוז והשמדה, שעדיין קיימים כשחלקים מהמבנים המקוריים השתמרו ברמות שונות, וכן אלפי קברי אחים המכילים גופות של קורבנות השואה.
* עדויות נסיבתיות: במהלך מלחמת העולם השנייה צומצמה אוכלוסיית היהודים באירופה הכבושה בידי הגרמנים בכ-6 מיליון. כ-2.7 מיליון יהודים גורשו לאושוויץ-בירקנאו, למחנה ההשמדה קולמהוף ולמחנות מבצע ריינהרד, שלא נראה או נשמע מהם שוב.

הנאצים ניסו להימנע מיצירת ראיות מפורשות שעלולות להפליל אותם, והם גם ניסו להשמיד את הראיות התיעודיות והפיזיות למעשיהם לפני התבוסה הגרמנית. אף על פי כן, חלק ניכר מהראיות נשמר ונאסף על ידי חוקרי בעלות הברית במהלך ואחרי המלחמה, והראיות המוחצות לפשעים הפכו בסופו של דבר ניסיונות מחיקה כאלה לחסרי תוחלת. באופן קולקטיבי, הראיות מפריכות את טיעוני מכחישי השואה, לפיהם השואה לא התרחשה כפי שמתואר במחקר היסטורי.

## לקריאה נוספת

* 


## קישורים חיצוניים

## הערות שוליים

קטגוריה:השואה: מסמכים ותיעוד
קטגוריה:הכחשת השואה
האסטרונום המלכותי של סקוטלנד

**האסטרונום המלכותי של סקוטלנד** הוא נושא משרה בחצר של מלך סקוטלנד. עד לשנת 1995 התואר ניתן למנהל מצפה הכוכבים המלכותי באדינבורו עד 1995. מאז הוא תואר כבוד.

## רשימת האסטרונומים המלכותיים של סקוטלנד

## הערות שוליים

קטגוריה:בריטים נושאי משרות טקסיות
קטגוריה:נושאי משרה בבית המלוכה הבריטי
קטגוריה:אסטרונומים מלכותיים
ג'ון ברנן (קצין)

**ג'ון וו. ברנן ג'וניור** (באנגלית: **.John W. Brennan Jr**) הוא קצין בדרגת לוטננט גנרל בצבא ארצות הברית המכהן כסגן מפקד פיקוד אפריקה של ארצות הברית.

## ביוגרפיה
ברנן סיים ב-1990 תואר ראשון בהנדסת אווירונאוטיקה באוניברסיטת המדינה של קרוליינה הצפונית והתגייס לצבא ארצות הברית. שירת כקצין בכוחות המיוחדים, שירת בכוח דלתא ופיקד ביחידה על פלגה B. כמו כן פיקד על הגדוד הראשון בקבוצות הכוחות המיוחדים ה-3 ועל קבוצת הכוחות המיוחדים ה-5 בשנים 2013–2015. הוא שימש ראש מטה וסגן מפקד מפקדת המבצעים המיוחדים בפיקוד מרכז של ארצות הברית, סגן מפקד פיקוד המבצעים המיוחדים של הצבא ומפקד כוח המשימה המשולב למלחמה בטרור בסוריה.

ב-2017 מונה לסגן מפקד לענייני מבצעים של הדיוויזיה המוטסת ה-101. ב-2019 מונה לסגן מפקד פיקוד המבצעים המיוחדים המשולבים והוביל את המבצע לחיסולו של מנהיג ארגון הטרור המדינה האסלאמית אבו בכר אל-בגדאדי, בנובמבר אותה שנה מונה למפקד פיקוד הכוחות המיוחדים ה-1.

בספטמבר 2021 מונה למפקד כוח משימה משותף משולב - מבצע נחישות טבועה, ובאוקטובר 2022 מונה לקצין אג"ם של פיקוד המבצעים המיוחדים ושימש במקביל כסגן מפקד הפיקוד בפועל.

באפריל 2024 הועלה לדרגת לוטננט גנרל ומונה לסגן מפקד פיקוד אפריקה.

ברנן נשוי ואב לשני בנים. הוא בוגר המכללה לפיקוד ומטה של חיל האוויר, ותוכנית העמיתים של מכללת המלחמה של צבא ארצות הברית באוניברסיטת קרוליינה הצפונית.

## קישורים חיצוניים

*ביוגרפיה באתר פיקוד אפריקה של ארצות הברית
*JSOC General who commanded the Delta Force ISIS raid now in charge of Army SOF, אתר sofrep.com, 12 בדצמבר 2019

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:חיילי כוח דלתא
קטגוריה:מפקדי פיקוד הכוחות המיוחדים ה-1
קטגוריה:בוגרי אוניברסיטת המדינה של קרוליינה הצפונית
מרגרט מיטשל (מדענית)

**מרגרט מיטשל** (באנגלית:**Margaret Mitchell**) היא מדענית מחשבים העוסקת בהטיה אלגוריתמית ובהגינות בלמידת מכונה. היא ידועה בעיקר בזכות עבודתה על הסרה אוטומטית של הטיות לא רצויות הקשורות לקבוצות דמוגרפיות ממודלים של למידת מכונה, וכן על דיווח שקוף יותר לגבי השימוש המיועד של מודלים אלו.

## השכלה
מיטשל השלימה תואר ראשון בבלשנות בקולג' ריד, שבפורטלנד, אורגון, בשנת 2005. לאחר שעבדה כעוזרת מחקר בבית הספר למדעים והנדסה OGI במשך שנתיים, היא המשיכה ללימודי תואר שני בבלשנות חישובית באוניברסיטת וושינגטון, אותם סיימה בשנת 2009. לאחר מכן, נרשמה לתוכנית דוקטורט באוניברסיטת אברדין, שם כתבה עבודת דוקטורט בנושא יצירת הפניות לעצמים גלויים לעין, וסיימה את לימודיה בשנת 2013.

## קריירה
מיטשל ידועה בעיקר בזכות עבודתה על הגינות בלמידת מכונה ושיטות להפחתת הטיה אלגוריתמית. עבודתה כוללת הצגת המושג 'כרטיסי מודל' לדיווח שקוף יותר על מודלים, ושיטות להפחתת הטיות במודלים של למידת מכונה באמצעות Adversarial learning. מרגרט מיטשל יצרה מסגרת לזיהוי ומניעת הטיות באמצעות בדיקה עם משתנה עבור הקבוצה המעניינת, חוזה ויריב.

בשנת 2012 הצטרפה מיטשל למרכז המצוינות לטכנולוגיית שפה אנושית באוניברסיטת ג'ונס הופקינס כחוקרת פוסט-דוקטורט, לפני שהתקבלה לתפקיד במיקרוסופט מחקר בשנת 2013. במיקרוסופט, מיטשל הובילה את מחקר הפרויקט ראייה מלאכותית, אפליקציה המסייעת ללקויי ראייה באמצעות תיאור טקסטים ותמונות.

בנובמבר 2016, הפכה לחוקרת בכירה במחקר ובינה מלאכותית בגוגל. בגוגל, היא ייסדה וניהלה במשותף עם טימניט גברו את צוות האתיקה בבינה מלאכותית. במאי 2018, היא ייצגה את גוגל בשותפות לבינה מלאכותית.

בפברואר 2018, נשאה הרצאה ב־TED בנושא 'כיצד נוכל לבנות בינה מלאכותית שתסייע לבני אדם, ולא תפגע בהם'.

בינואר 2021, לאחר פיטוריה של טימניט גברו מגוגל, דווח כי מיטשל השתמשה בסקריפט כדי לחפש בחשבון התאגידי שלה ולהוריד מיילים שתיעדו לכאורה אירועים מפלים הקשורים לגברו. מערכת אוטומטית נעלה את חשבונה של מיטשל בתגובה. בתגובה לתשומת הלב התקשורתית, גוגל טענה כי היא "הוציאה אלפי קבצים ושתפה אותם עם חשבונות חיצוניים מרובים". לאחר חקירה בת חמישה שבועות, מיטשל פוטרה. לפני פיטוריה, מיטשל הייתה תומכת נלהבת של גיוון בגוגל והביעה חששות לגבי צנזורה של מחקרים בחברה.

בסוף 2021, היא הצטרפה לסטארט-אפ בתחום הבינה המלאכותית Hugging Face.

## מנהיגות
מיטשל הייתה מייסדת שותפה של Widening NLP, קבוצה השואפת להגדיל את שיעור הנשים והמיעוטים העוסקים בעיבוד שפה טבעית, וקבוצת עניין מיוחדת בתוך האגודה לבלשנות חישובית.

## קישורים חיצוניים
* 

## הערות שוליים

קטגוריה:בוגרי אוניברסיטת וושינגטון
קטגוריה:מדעני מחשב אמריקאים
קטגוריה:עובדות גוגל
קטגוריה:אמריקאים שהופיעו ברשימת טיים 100